8. Styrelsen for Patientsikkerheds ældretilsyn - Hjemmeplejen Favrskov Øst, Hadsten efter 
høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det tilsyn, som Styrelsen for Patientsikkerhed har udført i 
Hjemmeplejen Favrskov Øst, [adresse] 2022. Byrådet skal tage stilling til de indsatser, der foreslås 
iværksat som opfølgning på tilsynet. Tilsynsrapporten og oversigt over de planlagte opfølgende indsatser 
har været i høring i Ældrerådet forud for den politiske behandling.
Styrelsen for Patientsikkerhed fører tilsyn med den fornødne kvalitet af den social- og plejefaglige indsats 
efter servicelovens § 83 – 87 på ældreområdet. Der er tale om et organisationstilsyn. Det vil sige tilsyn med 
den pågældende plejeenhed og ikke med den enkelte medarbejder.
Tilsynet skal sikre den fornødne kvalitet i den personlige hjælp, omsorg og pleje til ældre borgere. Tilsynet 
skal endvidere bidrage til læring i forhold til den social- og plejefaglige hjælp, omsorg og pleje, der ydes i 
de enkelte plejeenheder.
I bekendtgørelsen for tilsynet er fastlagt seks temaer, som tilsynet skal omfatte i forhold til at afdække den 
fornødne kvalitet i den social- og plejefaglige indsats:

Selvbestemmelse og livskvalitet herunder værdig død

Trivsel og relationer

Målgruppe og metoder

Organisation, ledelse og kompetencer

Procedurer og dokumentation

Aktiviteter og rehabilitering.
Styrelsen for Patientsikkerhed vurderer tilsynene efter fire kategorier: Ingen, mindre, større eller kritiske 
problemer af betydning for den fornødne kvalitet i personlig og praktisk hjælp, omsorg og pleje.
Bilaget ”Tilsynsbeskrivelse for ældretilsyn” beskriver hovedtrækkene i tilsynsrapportens opbygning og 
terminologi.
Hjemmeplejen Favrskov Øst, Hadsten placeres i næsthøjeste kategori ”Mindre problemer af betydning for 
patientsikkerheden”. 
VURDERING
Social og Sundhed finder det positivt, at Hjemmeplejen Favrskov Øst, Hadsten placeres i næsthøjeste 
kategori.
Tilsynet fandt uopfyldte målepunkter under temaerne:

Borgernes trivsel og relationer
Byråd
28. juni 2022  19:00
Sagsnr. EMN-2021-03346
DokID: 2591201
Sagsbehandler gila

Målgrupper og metoder

Procedurer og dokumentation.
Vedrørende borgernes trivsel og relationer har styrelsen i vurderingen lagt vægt på, at ledelse og 
medarbejdere kunne redegøre for samarbejdet med de pårørende samt arbejdet med at understøtte 
borgernes trivsel og relation til deres pårørende og øvrige netværk. Yderligere gav de interviewede borgere 
udtryk for, at de oplever livskvalitet og selvbestemmelse, samt at de bliver inddraget i beslutninger i forhold 
til deres hverdag. Styrelsen har bemærket, at en ud af tre pårørende ikke oplever at blive tilstrækkeligt 
inddraget og lyttet til i forbindelse med spørgsmål vedr. hjælp, pleje og omsorg for borgeren. Social og 
Sundhed oplyser, at den oplevede manglende inddragelse er blevet drøftet med den pårørende og de 
involverede medarbejdere umiddelbart efter tilsynet. 
Vedrørende målgrupper og metoder bemærker styrelsen, at ledelsen redegjorde for relevante faglige 
metoder og arbejdsgange, der tilgodeså borgernes behov, samt at disse var kendte af medarbejderne og 
blev anvendt i praksis. Yderligere bemærker styrelsen, at medarbejderne havde en værdig tone, adfærd 
og kultur, når de var sammen med borgerne. Styrelsen har lagt vægt på, at der i en ud af tre 
omsorgsjournaler mangler en fyldestgørende beskrivelse af borgerens nedsatte hørelse og kognitive 
udfordringer i forbindelse med hjælp, omsorg og pleje. Social og Sundhed oplyser, at dokumentationen hos 
den aktuelle borger er beskrevet i besøgsplanen efter tilsynet. 
Vedrørende procedurer og dokumentation bemærker styrelsen, at plejeenheden har en fastlagt praksis for 
den social- og plejefaglige dokumentation, som understøtter sammenhængende indsatser. Styrelsen 
bemærker, at der var få og spredte mangler i den social- og plejefaglige dokumentation. Fx var det ikke 
beskrevet i besøgsplanen, at en borger havde diabetes. Social og Sundhed oplyser, at der efter tilsynet er 
blevet rettet op på dokumentationen hos de pågældende borgere. Det generelle fokus på dokumentation 
er drøftet med medarbejderne primo april 2022. 
Udover de konkrete handlinger, der iværksættes som opfølgning på tilsynet, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis igangsat af kvalitetssygeplejersken.  
Tilsynsrapporten og notatet ”Opfølgning på tilsynet i [adresse], Hadsten 2022” har været 
i høring hos Ældrerådet i perioden 3. – 17. maj 2022. Ældrerådets høringssvar er vedlagt som bilag.
Ældrerådet bemærker, at det er få personer og observationer, der ligger til grund for tilsynets konklusioner. 
Ældrerådet undrer sig over, at et varslet tilsyn kan konstatere, at en ud af tre oplever, at der er mangler i 
forhold til den gældende politik på området.
Social og Sundhed bemærker, at Styrelsen for Patientsikkerhed har konkluderet, at Hjemmeplejen 
[adresse] generelt har en patientsikkerhedsmæssig forsvarlig praksis, og at langt de fleste målepunkter 
(61 ud af 66) er opfyldt tilfredsstillende. I relation til Ældrerådets undren over, at der ved et varslet tilsyn 
kan konstateres mangler, skal det bemærkes, at hvis styrelsen konstaterer, at der ift. de ikke-opfyldte 
målepunkter er tale om generelle problemstillinger, vil de gå yderligere i dybden med disse. Dette gøres 
bl.a. ved at undersøge flere borgersager eller ved at gå i dialog med ledere og medarbejdere om uddybning 
af fundene. Dette har styrelsen ikke fundet anledning til ifm. det afholdte tilsyn. I forhold til udfordringerne 
relateret til de tre gennemgåede journaler, vurderer tilsynet konkret, at manglerne ift. dokumentation er ”få 
og spredte”. Styrelsen har vurderet, at plejeenheden vil være i stand til at rette op på de uopfyldte 
målepunkter ud fra den rådgivning, der er givet under tilsynene og ved at følge de fastlagte arbejdsgange 
og procedurer for dokumentation i omsorgsjournalen.
  
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten og de planlagte opfølgende indsatser har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende [adresse], 
Hadsten tages til efterretning.
2.
At indsatserne i notatet ”Opfølgning på tilsynet i [adresse], Hadsten 2022” 
godkendes.
BESLUTNING
Social- og Sundhedsudvalget, 7. juni 2022:
Fraværende: Ingen
Lærke Schmidt anmodede udvalget om at få sin habilitet i sagen vurderet. Udvalget vurderede, at Helen Mikkelsen 
Inga Christensen ikke var inhabil i sagen. 
Indstilles godkendt.
Økonomiudvalget, 21. juni 2022:
Fraværende: Ingen
Lærke Schmidt anmodede udvalget om at få sin habilitet i sagen vurderet. Udvalget vurderede, at Helen Mikkelsen 
Inga Christensen ikke var inhabil i sagen. 
Indstilles godkendt.
Byrådet, 28. juni 2022:
Fraværende: Julie Klausen, Georg Laursen 
Godkendt.
Bilag
1.
Tilsynsrapport Hjemmeplejen Øst (2586873)
2.
Opfølgning på tilsynet [adresse], Hadsten 2022 (2589625)
3.
Tilsynsbeskrivelse for ældretilsyn (2539338)
4.
Høringssvar fra Ældrerådet (2622092)
